Diari Oficial de la Generalitat Valenciana


Sumari del DOGV 3891, del 04-12-2000 (2000/9773)

Informació pública del programa per al desenvolupament de l'actuació integrada del SUPOI-5 d'Almassora.
-------------------------------------------------------------------------------------------------------

### Dades del document

Número de DOGV
:   3891

Data del DOGV
:   04-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9773


Organisme emissor
:   Agrupació d'Interés Urbanístic Supoi-5 d'Almassora

Tipus de document
:   Anunci

Informació pública del programa per al desenvolupament de l'actuació integrada del SUPOI-5 d'Almassora. [2000/X9773]
  
El senyor Gregorio Luján Defez, amb DNI núm. 08701531, en nom i representació de l'Agrupació d'Interès Urbanístic SUPOI-5, amb domicili social al Polígon la Rambla, Partida de les Forques, parcel·la 2-D, nau 2, d'Almassora, amb CIF núm. U95002029, a l'empara d'allò que s'ha previst en els articles 48.C) i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), fa públic el següent:
  
Se sotmet a informació pública el programa formulat per l'Agrupació d'Interès Urbanístic SUPOI-5, relativa al programa per al desenvolupament de l'actuació integrada del SUPOI-5 d'Almassora.
  
Els documents que comprenen la dita actuació urbanística es troben protocol·litzats a la Notaria del senyor Fernando Pascual de Miguel, sítia a la plaça de Pedro Cornel núm. 6, d'Almassora, on els interessats, durant el termini de 20 dies a comptar des de la publicació de l'anunci en el Diari Oficial de la Generalitat Valenciana, podran comparèixer per a obtindre còpia de l'acta de protocol·lització de la dita alternativa, o sol·licitar que aquesta els siga exhibida.
  
Igualment, existeix un exemplar del programa dipositat a l'Ajuntament d'Almassora, identificat amb el registre d'entrada número 9.968 de l'any 2000, comprensiu de programa per a l'actuació integrada del SUPOI-5 i projecte d'urbanització, per al desenvolupament de la citada unitat d'execució.
  
Els interessats, durant el mencionat termini de 20 dies, poden comparèixer a l'Ajuntament, els dies hàbils, en horari d'atenció al públic, per a consultar les actuacions derivades de la documentació dipositada, així com formular qualssevol al·legacions que al seu dret convinguen i presentar alternatives tècniques.
  
Així mateix, es posa en coneixement dels interessats que el termini de 5 dies hàbils per a presentar les proposicions juridicoeconòmiques, comença el següent dia hàbil a l'acabament del termini de 20 dies anteriorment indicat. Durant el dit termini podran formular-se les referides proposicions en el Registre General de l'Ajuntament d'Almassora.
  
Finalitzat aquest segon termini, el següent dia hàbil, excepte si és dissabte, en aquest cas haurà d'entendre's el dia hàbil immediat posterior, tindrà lloc l'acte d'obertura de pliques a l'Ajuntament. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Es fa constar igualment que baix el número d'entrada 10.138 van ser dipositats a l'Ajuntament d'Almassora els Estatuts de l'Agrupació d'Interès Urbanístic SUPOI-5 per a la seua adhesió pels propietaris afectats si ho estimen convenient.